0296.xml
متحدہ عرب امارات نے پاکستان اے کو آخری ون ڈے میں 20 رنز سے ہرا دیا،سیریز 3-2 سے پاکستان کے نام
دبئی ۔ 30 اکتوبر (اے پی پی)متحدہ عرب امارات نے پاکستان اے کو پانچویں اور آخری ایک روزہ میچ میں 20 رنز سے ہرا دیا۔ پانچ میچوں کی سیریز 3-2 سے پاکستان اے کے نام رہی۔ پاکستان اے ٹیم 212 رنز کے ہدف کے تعاقب میں 43.4 اوورز میں 192 رنز بنا کر آؤٹ ہو گئی۔ بسم اللہ خان 51 رنز کے ساتھ ٹاپ سکورر رہے۔ متحدہ کے امجد علی نے 116 رنز کی ناقابل شکست اننگز کھیل کر ٹیم کی فتح میں کلیدی کردار ادا کیا۔ جمعرات کو دبئی میں کھیلے گئے سیریز کے پانچویں اور آخری ایک روزہ میچ میں متحدہ عرب امارات کی ٹیم نے پہلے کھیلتے ہوئے مقررہ اوورز میں 7 وکٹوں کے نقصان پر 212 رنز بنائے، امجد علی نے 116 رنز کی ناقابل شکست اننگز کھیلی، عطاء اللہ نے 4 وکٹیں حاصل کیں۔ جواب میں پاکستان اے ٹیم مطلوبہ ہدف حاصل کرنے میں ناکام رہی اور پوری ٹیم 44 ویں اوور کی چوتھی گیند پر 192 رنز پر ڈھیر ہو گئی۔ بسم اللہ خان 51 رنز کے ساتھ نمایاں رہے۔ عدیل امین 43، شرجیل خان 38، ناصر جمشید 35، سمیع اسلم، بابر اعظم، کپتان انور علی اور ظفر گوہر صفر پر آؤٹ ہوئے۔ محمد شہزاد اور احمد رضا نے چار، چار کھلاڑیوں کو آؤٹ کیا۔
APP
30.10.14
0296p.xml
متحدہ عرب امارات نے آخری ون ڈے میں پاکستان اے کو 20رنز سے شکست دیدی
دبئی (اسپورٹس ڈیسک)متحدہ عرب امارات نے آخری ون ڈے میں پاکستان اے کو 20رنز سے شکست دے دی،امجد علی نے ناقابل شکست سنچری جڑ کر فتح میں اہم کردار ادا کیا،پانچ میچز کی سیریز 3-2سے گرین شرٹس کے نام رہی۔مہمان ٹیم کو کامیابی کیلیے 213رنز کا ہدف ملا مگر پوری ٹیم 43.4اوورز میں192پر آؤٹ ہو گئی ،بسم اللہ خان نے 51رنز بنائے ،عادل امین43،شرجیل خان 38اور ناصر جمشید35رنز کے ساتھ نمایاں رہے۔ڈبل فیگر میں پہنچنے والے پانچویں کھلاڑی کرامت علی 10تھے،4کھلاڑیوں کو کھاتہ تک کھولنا نصیب نہیں ہوا،محمد شہزاد اور احمد رضا نے 4،4وکٹیں اپنے نام کیں ۔اس سے قبل میزبان یو اے ای نے 7وکٹ پر212رنز بنائے ،اوپنر امجد علی نے ناقابل شکست 116رنز اسکور کیے ،عطااللہ نے 4وکٹیں لیں۔
express
31.10.14